**เอกสารหมายเลข 1**แนบท้าย 4

แบบประเมินคุณสมบัติของบุคคล

**ชื่อ นางสาวชนุฏพร สีจันทร์เคน**

**ตำแหน่ง นายสัตวแพทย์ชำนาญการ ตำแหน่งเลขที่ ๔๘๕๔**

**ด่านกักกันสัตว์อุบลราชธานี กลุ่มควบคุม เคลื่อนย้ายและกักกัน**

**สำนักควบคุม ป้องกันและบำบัดโรคสัตว์**

**กรมปศุสัตว์ กระทรวงเกษตรและสหกรณ์**

**ขอประเมินเพื่อขอรับเงินประจำตำแหน่ง**

**ตำแหน่ง นายสัตวแพทย์ชำนาญการ ตำแหน่งเลขที่ ๔๘๕๔**

**ด่านกักกันสัตว์อุบลราชธานี กลุ่มควบคุม เคลื่อนย้ายและกักกัน**

**สำนักควบคุม ป้องกันและบำบัดโรคสัตว์**

**กรมปศุสัตว์ กระทรวงเกษตรและสหกรณ์**

**เอกสารหมายเลข 3**

**ผลงานที่จะขอรับการประเมินเพื่อขอรับเงินประจำตำแหน่ง**

**เรื่องที่ 1**

**1. ชื่อผลงาน**

การศึกษาความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ต่อมาตรการควบคุมและป้องกันโรคปากและเท้าเปื่อย ในพื้นที่ภาคตะวันออกเฉียงเหนือของประเทศไทย (The Study of Knowledge, Attitude and Practice of Animal Quarantine officer on measures for control and prevention of Foot and mouth disease in North Eastern Region of Thailand)

**ปีที่ดำเนินการ** 256๓ - ๒๕๖๔

**2. ความสำคัญและที่มาของปัญหาที่ทำการศึกษา** โรคปากและเท้าเปื่อย ก่อให้เกิดความเสียหายต่อภาคการเลี้ยงสัตว์กีบคู่ และยังส่งผลเสียหาย ต่อสิ่งแวดล้อม สังคม และสภาพเศรษฐกิจ หลายประการอาทิ การสูญเสียงบประมาณในการใช้จ่าย เพื่อควบคุมโรค การสูญเสียจากการถูกจำกัดการส่งออกหรือการนำเข้า การค้าขายสัตว์และผลิตภัณฑ์สัตว์ระหว่างประเทศ สูญเสียรายได้เข้าประเทศจำนวนมาก อย่างไรก็ตามหลายประเทศได้พยายามที่จะกำจัดโรคนี้ ให้หมดไป ทั้งแบบที่มีการใช้วัคซีน เช่น ประเทศอาร์เจนตินา โคลัมเบียและทางตอนใต้ของประเทศบราซิล เป็นต้น และไม่ใช้วัคซีน เช่นประเทศเอกวาดอร์ บอตสวานา รัฐเซีย เป็นต้น (OIE, 2020) ด้วยการรับรองสถานภาพปลอดโรคปากและเท้าเปื่อยจากองค์การโรคระบาดสัตว์ระหว่างประเทศ (Office International des Epizooties, OIE) เพื่อป้องกันการนำโรคระบาดจากการค้าขายระหว่างประเทศ และเพื่อผลประโยชน์ทางด้านการค้าขายสัตว์และผลิตภัณฑ์จากสัตว์ โดย OIE ได้มีข้อตกลงกับรัฐบาลไทยให้จัดตั้ง หน่วยประสานงานระดับภูมิภาค (Regional Coordination Unit, RCU) ที่กรุงเทพมหานครฯเพื่อประสานงาน ด้านการควบคุม และกำจัดโรคปากและเท้าเปื่อยในภูมิภาคเอเชียตะวันออกเฉียงใต้ และตามประกาศ กระทรวงเกษตรและสหกรณ์ (ลงวันที่13 ตุลาคม ๒๕๕๘) เรื่อง กำหนดท้องที่ภาคตะวันออกเป็นเขตควบคุมโรคระบาดชนิดปากและเท้าเปื่อย ตามพระราชบัญญัติโรคระบาดสัตว์ พ.ศ.๒๕๕๘ โดยกำหนดให้พื้นที่ใน ภาคตะวันออก ซึ่งประกอบไปด้วย จังหวัดปราจีนบุรี สระแก้ว ชลบุรี ระยอง จันทบุรี และตราด แต่ในส่วนของจังหวัดฉะเชิงเทรา ครอบคลุมเฉพาะท้องที่ฝั่งทิศตะวันออกของแม่น้ำบางปะกง เป็นเขตควบคุม โรคระบาดชนิดปากและเท้าเปื่อย ในโค กระบือ แพะ แกะ สุกร หมูป่า และกวาง ซึ่งจะช่วยสนับสนุน และสร้างความเชื่อมั่นให้กับนานาประเทศ ถึงความตั้งใจจริงของประเทศไทยในการดำเนินการควบคุม และกำจัดโรคปากและเท้าเปื่อย

ภาคตะวันออกเฉียงเหนือ มีจังหวัดทั้งหมด 20 จังหวัด ประชากรส่วนใหญ่มีอาชีพเกษตรกร และเลี้ยงสัตว์ โดยเฉพาะ โค กระบือ แพะ แกะ และสุกร ซึ่งเป็นสัตว์กีบคู่ที่สามารถติดเชื้อและก่อให้เกิด การระบาดของโรคปากและเท้าเปื่อยได้ ซึ่งสถานการณ์ในปัจจุบัน การระบาดของโรคปากและเท้าเปื่อยในหลายๆ พื้นที่ของภาคตะวันออกเฉียงเหนือของประเทศไทย มีรายงานการระบาดของโรคอย่างต่อเนื่องเป็นประจำทุกปี และบางพื้นที่ยังพบว่าเป็นพื้นที่เกิดโรคซ้ำซาก โดยมีสาเหตุมาจากการที่สัตว์ไม่ได้รับการฉีดวัคซีนป้องกันโรค หรือได้รับการฉีดวัคซีนแต่ไม่ต่อเนื่อง การเคลื่อนย้ายสัตว์ - ซากสัตว์ รวมถึงการขาดความร่วมมือของเกษตรกร เป็นต้น โรคปากและเท้าเปื่อยเป็นโรคที่สามารถติดต่อ และแพร่เชื้อโรคโดยการสัมผัสโดยตรง การเคลื่อนย้ายสัตว์พาหะ อาหารที่ปนเปื้อนเชื้อ ส่วนปัจจัยการติดต่อขึ้นอยู่กับปริมาณไวรัสที่สัตว์ได้รับเข้าสู่ร่างกาย และทำให้เกิดโรค ความไวต่อการติดโรค เช่น โค กระบือ จะไวต่อการติดเชื้อ สุกรติดเชื้อได้บางสายพันธุ์ และในแกะติดโรคได้ง่ายแต่ไม่แสดงอาการ และระดับภูมิคุ้มกันในตัวสัตว์ที่เกิดจากการฉีดวัคซีน (OIE, 201๙) แต่ถึงแม้ว่าวัคซีนจะเป็นวิธีการหนึ่งในการควบคุมและป้องกันโรค แต่วิธีการนี้ไม่ใช่วิธีที่ดีที่สุดในการควบคุม และป้องกันโรคปากและเท้าเปื่อย การป้องกันและควบคุมที่ดี คือ การใช้มาตรการควบคุมทางชีวภาพ (Biosecurity) การควบคุมการเคลื่อนย้ายสัตว์-ซากสัตว์ รวมถึงการควบคุมบุคคลเข้า-ออกฟาร์มหรือพื้นที่ที่เกิดโรคอย่างเคร่งครัด มีการเฝ้าระวังโรคอย่างจริงจัง ปัจจุบันกรมปศุสัตว์ได้กำหนดมาตรการในการควบคุมการระบาดของโรคปากและเท้าเปื่อย ได้แก่ การรายงานการเกิดโรคตามระบบสารสนเทศเพื่อการเฝ้าระวัง โรคระบาดสัตว์ การควบคุมเคลื่อนย้ายสัตว์-ซากสัตว์ การประกาศกำหนดเขตโรคระบาดสัตว์ การสั่งกักสัตว์เพื่อห้ามเคลื่อนย้ายสัตว์ป่วย-สัตว์ร่วมฝูง และสัตว์ในรัศมี 5 กิโลเมตรจากจุดเกิดโรค การสอบสวนโรค โดยใช้หลักการทางระบาดวิทยา การเฝ้าระวังโรคค้นหาสัตว์ป่วยเพิ่มเติมและเก็บตัวอย่าง การรักษาสัตว์ป่วย การสร้างภูมิคุ้มกันโรค การทำลายเชื้อโรคและทำลายสัตว์ รวมทั้งการจัดฝึกอบรมเจ้าหน้าที่ในพื้นที่ให้มีความรู้ ความเข้าใจ ในเรื่องโรคปากและเท้าเปื่อยเพื่อให้ปฏิบัติงานได้อย่างมีประสิทธิภาพ (สำนักควบคุม ป้องกัน และบำบัดโรคสัตว์, 2560) ปัจจุบันได้มีการศึกษาเกี่ยวกับมาตราการป้องกันและควบคุมโรคปากและเท้าเปื่อย โดยการประยุกต์ ใช้การวิเคราะห์โดยใช้ค่าสถิติเชิงพรรณนา(Descriptive Statistic) เพิ่มมากขึ้น เนื่องจากสามารถนำมาอธิบายข้อมูลแต่ละปัจจัยเสี่ยงต่อการเกิดโรคปากและเท้าเปื่อยในสัตว์ ทำให้การวางแผนป้องกันและควบคุมโรค มีประสิทธิภาพมากยิ่งขึ้น ดังนั้นการศึกษาในครั้งนี้จึงได้มีการประยุกต์ใช้การวิเคราะห์โดยใช้ค่าสถิติ เชิงพรรณนา(Descriptive Statistic) และการเปรียบเทียบและศึกษาความสัมพันธ์ด้วยวิธีทางสถิติ โดยใช้ข้อมูลจากการศึกษาความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ที่มีต่อมาตรการควบคุมและป้องกันโรคปากและเท้าเปื่อยในพื้นที่ภาคตะวันออกเฉียงเหนือของประเทศไทย เพื่อเป็นแนวทาง ในการพัฒนาแผนและปรับแนวนโยบายการปฏิบัติงานในมาตราการควบคุมโรคปาก และเท้าเปื่อย ของเจ้าหน้าที่ด่านกักกันสัตว์ ในระดับผู้ปฏิบัติงานในพื้นที่และในภูมิภาคอื่นๆได้อย่างเหมาะสมและมีประสิทธิภาพ มุ่งเน้นให้ประเทศไทยเป็นประเทศที่ปลอดโรคปากและเท้าเปื่อยต่อไป

**3. วัตถุประสงค์ในการศึกษา**

3.1 เพื่อศึกษา ความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ต่อมาตรการควบคุมและป้องกันโรคปากและเท้าเปื่อยในพื้นที่ภาคตะวันออกเฉียงเหนือของประเทศไทย 3.2 เพื่อนำผลการศึกษาไปใช้ในการวางแผนการดำเนินงาน และกำหนดยุทธศาสตร์ในการป้องกันและควบคุมการระบาดของโรคปากและเท้าเปื่อย สำหรับเจ้าหน้าที่ด่านกักกันสัตว์ ระดับผู้ปฏิบัติงาน ให้มีประสิทธิภาพมากยิ่งขึ้น

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

โรคปากและเท้าเปื่อย (Foot and Mouth Disease: FMD) เป็นโรคระบาดในสัตว์ที่พบได้ในสัตว์กีบคู่ทุกชนิด เกิดจากเชื้อไวรัส เอฟ เอ็ม ดี (FMD) ที่พบในประเทศไทยมี 3 ไทป์ คือ โอ (O) เอ (A) และเอเชียวัน (Asia I) สัตว์ที่เป็นโรคนี้ จะมีไข้ ซึม เบื่ออาหาร หลังจากนั้นจะมีเม็ดตุ่มพอง เกิดที่ริมฝีปากในช่องปาก ทำให้น้ำลายไหล กินอาหารไม่ได้ และเกิดเม็ดตุ่มที่ระหว่างช่องกีบ ไรกีบ ทำให้เดินกะเผลก เมื่อเม็ดตุ่มแตกออกอาจมีเชื้อแบคทีเรียร่วมด้วย อัตราการติดโรคอาจสูงถึง 100% ในโค อัตราการตายค่อนข้างต่ำในสัตว์ ที่โตแล้ว แต่อัตราตายจะเพิ่มสูงขึ้นในลูกสัตว์ รายงานสถานการณ์ของโรคปากและเท้าเปื่อยในพื้นที่ ภาคตะวันออกเฉียงเหนือของประเทศไทย ปี256๓ ตั้งแต่วันที่ ๑ มกราคม – ๓๐ สิงหาคม ๒๕๖๓ พบการรายงาน การระบาดจำนวน ๓๑ ครั้ง คิดเป็นร้อยละ ๓๒.๒ ของการระบาดทั้งประเทศ สาเหตุส่วนใหญ่เกิดจากเชื้อไวรัสไทป์โอ รองลงมาคือไม่ระบุไทป์ (ระบบสนเทศเพื่อการเฝ้าระวังโรคระบาดสัตว์ กรมปศุสัตว์, 20๒๐) การควบคุมโรคปากและเท้าเปื่อย จำเป็นต้องอาศัยความร่วมมือจากทุกฝ่าย ทั้งเจ้าหน้าที่กรมปศุสัตว์ เจ้าหน้าที่ตำรวจ เจ้าหน้าที่ฝ่ายปกครอง กำนัน ผู้ใหญ่บ้าน และเกษตรกร โดยเฉพาะการแจ้งเจ้าหน้าที่ทันทีที่พบสัตว์ป่วยด้วยโรคปากและเท้าเปื่อย หากเจ้าหน้าที่ทราบโรคเร็ว ก็จะทำให้การควบคุมโรคนั้น กระทำได้รวดเร็วตามมา แต่ที่ผ่านมานั้นในหลายพื้นที่ยังคงพบปัญหาว่า เมื่อพบสัตว์ป่วยแล้วเกษตรกร มักจะปกปิดไม่แจ้งเจ้าหน้าที่ และทำการรักษาด้วยตนเอง เพราะมีความคิดที่ว่าหากแจ้งเจ้าหน้าที่กรมปศุสัตว์แล้วจะถูกปิดฟาร์ม ถูกเจ้าหน้าที่ด่านกักกกันสัตว์เข้าไปสั่งกักสัตว์ และห้ามเคลื่อนย้ายสัตว์เข้าและออกฟาร์ม ทำให้เกษตรกรขาดรายได้ จึงก่อให้เกิดความยากลำบากต่อการเข้าไปปฏิบัติงานของเจ้าหน้าที่กรมปศุสัตว์ ด้วยเหตุนี้การควบคุมการแพร่กระจายโรคปากและเท้าเปื่อยที่เร็วที่สุด จึงจำเป็นต้องอาศัยการปฏิบัติงาน ของเจ้าหน้าที่ด่านกักกันสัตว์ในพื้นที่ ซึ่งเป็นผู้ปฏิบัติงานที่มีส่วนเกี่ยวข้องกับการควบคุมการระบาด ของโรคในพื้นที่ ที่ซึ่งมีภาระกิจหลักสำคัญในการควบคุมการเคลื่อนย้ายสัตว์-ซากสัตว์ รวมถึงการบังคับใช้กฎหมายต่างๆ ซึ่งหากเจ้าหน้าที่ดังกล่าวมีความรู้ ความเข้าใจ การปฏิบัติ และทัศนคติที่ดีต่อมาตราการป้องกันและควบคุมโรคปากและเท้าเปื่อย ก็จะส่งผลให้การปฎิบัติงานในภาระกิจควบคุมและป้องกันโรคปากและเท้าเปื่อยเป็นไปอย่างมีประสิทธิภาพ การวิเคราะห์ข้อมูลที่ได้จากแบบสอบถามโดยใช้โปรแกรมคอมพิวเตอรสำเร็จรูป (Statistic Package for the Social Science : SPSS) ซึ่งใช้ค่าสถิติเชิงพรรณนา (Descriptive Statistic) ในการอภิปราย ผลการศึกษา ได้แก่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน(พิชิต, ๒๕๕๔) การศึกษา SPSS ถูกนำไปประยุกต์ใช้ในงานวิจัยหลายสาขา ยกตัวอย่างเช่น การศึกษาวิเคราะห์สภาพแวดล้อมทั้งภายนอกและภายในขององค์กรและสรุปประเด็นปัญหาอุปสรรคหลักที่ต้องแก้ไขปรับปรุง ที่มีอิทธิพลต่อการว่างแผนยุทธศาสตร์ (สำนักงาบริหารหนี้สาธารณะ, ๒๕๕๓) หรือในการศึกษาด้านปศุสัตว์ ได้มีการนำวิธี SPSS ไปใช้ในการประเมินมาตรการทำความสะอาดและการฆ่าเชื้อโรคไข้หวัดนก (พรพิรุณ, ๒๕๕๑) คู่มือการปฏิบัติงาน กระบวนการจัดทำยุทธศาสตร์รายชนิดสัตว์ (สำนักงานปศุสัตว์เขต ๕, ๒๕๖๑)การศึกษาความรู้ ทัศนคติ และพฤติกรรมการป้องกันและควบคุมโรคปากและเท้าเปื่อยของเกตรกรในพื้นที่ภาคตะวันออกของไทย(ศิษฎ์และคณะ, ๒๕๕๓)

**5. วิธีการหรือขั้นตอนการศึกษา**

๕.1 การเก็บรวบรวมข้อมูล ได้แก่ - ข้อมูลเจ้าหน้าที่ด่านกักกันสัตว์ ระดับผู้ปฏิบัติงาน ในพื้นที่ภาคตะวันออกเฉียงเหนือของ ประเทศไทย - ข้อมูลที่เกี่ยวข้องกับ มาตรการควบคุมและป้องกันโรคปากและเท้าเปื่อย - ข้อมูลการศึกษา ค้นคว้า และรวบรวมข้อมูล ความรู้ทางวิชาการที่เกี่ยวข้องกับความรู้ ทัศนคติ หรือความคิดเห็นที่มีต่อการดำเนินงานตามมาตรการควบคุมและป้องกันโรคปากและเท้าเปื่อย ที่เคยศึกษาและทบทวนวรรณกรรมที่เคยตีพิมพ์มาก่อนหน้านี้

5.2 แบบสอบถาม - จัดทำแบบสอบถามเพื่อใช้เป็นเครื่องมือในการศึกษาความรู้ ทัศนคติ และการปฏิบัติของเจ้าหน้าที่ด่านกักกันสัตว์ ระดับผู้ปฏิบัติงาน ต่อมาตรการควบคุมและป้องกันโรคปากและเท้าเปื่อยในพื้นที่ ภาคตะวันออกเฉียงเหนือของประเทศไทย - จัดส่งแบบสอบถาม เก็บรวบรวมข้อมูลและตรวจสอบความถูกต้องที่ได้จากแบบสอบถามความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ต่อมาตรการควบคุมและป้องกัน โรคปากและเท้าเปื่อยในพื้นที่ภาคตะวันออกเฉียงเหนือของประเทศไทย 5.3 การวิเคราะห์ข้อมูล - การวิเคราะห์โดยใช้สถิติแบบพรรณนา อธิบายข้อมูลที่ได้จากแบบสอบถาม จากความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ต่อมาตรการควบคุมและป้องกัน โรคปากและเท้าเปื่อยในพื้นที่ภาคตะวันออกเฉียงเหนือของประเทศไทย - การวิเคราะห์ข้อมูลที่ได้จากแบบสอบถามด้วยวิธีการทางสถิติ โดยใช้โปรแกรมคอมพิวเตอร์สำเร็จรูป(Statistic Package for the Social Science : SPSS) ในการอภิปรายผลการศึกษา ได้แก่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน

- การวิเคราะห์ข้อมูลด้วยวิธีการทางสถิติ ในการเปรียบเทียบความแตกต่างของคะแนนความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ที่มีต่อมาตรการควบคุมและป้องกันโรคปากและเท้าเปื่อยในพื้นที่ภาคตะวันออกเฉียงเหนือของประเทศไทย - การวิเคราะห์ข้อมูลด้วยวิธีการทางสถิติ ในการหาความสัมพันธ์ระหว่าง ความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ที่มีต่อมาตรการควบคุมและป้องกัน โรคปากและเท้าเปื่อยในพื้นที่ภาคตะวันออกเฉียงเหนือของประเทศไทย 5.4 สรุปและอภิปรายผลการดำเนินงาน

**6. ผู้ร่วมดำเนินการ ชื่อ นามสกุล สัดส่วน ผลงาน**

(1) นางสาวชนุฏพร สีจันทร์เคน สัดส่วนผลงาน ๘๐% (2) นายศุภชาติ โอภาสวัชรานนท์ สัดส่วนผลงาน 2๐%

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

สัดส่วนผลงาน 80 % ประกอบด้วย

7.1 วางแผน งานวิจัย และรวบรวมข้อมูล 20 %

7.2 เก็บรวบรวมข้อมูล 20 %

7.3 จัดทำแบบสอบถาม 20 %

7.4 สรุปงานวิจัย 20 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

ทำให้ทราบถึงความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ ระดับผู้ปฏิบัติงาน ที่มีต่อมาตรการควบคุมและป้องกันโรคปากและเท้าเปื่อยในพื้นที่ภาคตะวันออกเฉียงเหนือของประเทศไทย สามารถนำมาทบทวนเป้าหมายเชิงกลยุทธ์ของมาตรการควบคุม และป้องกันโรคปากและเท้าเปื่อย โดยสามารถนำไปใช้ในการปฏิบัติงานและวางเป็นแนวทางในการพัฒนาแผนในการเฝ้าระวัง ป้องกันและควบคุมโรคปากและเท้าเปื่อยให้มีประสิทธิภาพมากยิ่งขึ้น

**9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

ผลงานอยู่งานระหว่างการศึกษา

**10. ความยุ่งยากในการดำเนินการ/ปัญหา/อุปสรรค**

10.1 การศึกษาในครั้งนี้เป็นการศึกษาเชิงพรรณนาโดยนำข้อมูลที่ได้จากแบบสอบถามและนำข้อมูลมาวิเคราะห์ด้วยวิธีทางสถิติ ดังนั้นข้อมูลที่จะนำมาวิเคราะห์จะต้องมีการแปลงข้อมูลให้เป็นรูปแบบเชิงสถิติทั้งหมด ความถูกต้อง ความสมบูรณ์ และที่มาของข้อมูลมีส่วนสำคัญที่จะให้ผลงานมีความน่าเชื่อถือ

10.2 การทบทวนวรรณกรรมในเรื่องมาตรการควบคุมและป้องกันโรคปากและเท้าเปื่อยเป็นสิ่งสำคัญ การคัดเลือกปัจจัยที่ถูกต้องเหมาะสมเข้าสู่กระบวนการวิเคราะห์ จะทำให้ผลการศึกษามีความน่าเชื่อถือและแม่นยำ

10.3 ในขั้นตอนการวิเคราะห์การเปรียบเทียบและศึกษาความสัมพันธ์โดยวิธีการทางสถิติ จะใช้ การคำนวณคะแนนถ่วงน้ำหนักแต่ละปัจจัย (Weight) ดังนั้นการคัดเลือกเจ้าหน้าที่ด่านกักกันสัตว์ ที่มีประสบการณ์ มีความรู้ รวมถึงความคิดเห็นของเจ้าหน้าที่ด่านกักกันสัตว์แต่ละท่านจึงมีส่วนสำคัญมาก ในการศึกษา และมีผลต่อความน่าเชื่อถือของงานวิจัยเป็นอย่างมาก

**11. การนำไปใช้ประโยชน์ หรือคาดว่าจะนำไปใช้ประโยชน์**

11.1 ผลการศึกษาความรู้ ทัศนคติ และการปฏิบัติ ของเจ้าหน้าที่ด่านกักกันสัตว์ระดับผู้ปฏิบัติงาน ที่มีต่อมาตรการควบคุมและป้องกันโรคปากและเท้าเปื่อย ในพื้นที่ภาคตะวันออกเฉียงเหนือของประเทศไทยสามารถนำไปใช้ประกอบการตัดสินใจในการวางแผนควบคุม เฝ้าระวังและป้องกันโรคปากและเท้าเปื่อย ของเจ้าหน้าที่ด่านกักกันสัตว์ ทั่วประเทศ

11.2 สามารถนำผลการศึกษาไปใช้เป็นแนวทางในการพัฒนาแผนและปรับแนวนโยบายมาตรการควบคุมและป้องกันโรคปากและเท้าเปื่อย ของภาครัฐให้สอดคล้องและเหมาะสมกับเจ้าหน้าที่ด่านกักกันสัตว์ และเจ้าหน้ากรมปศุสัตว์ทั่วประเทศ

11.3 สามารถลดความเสียหายที่เกิดขึ้นกับการปศุสัตว์ของประเทศไทย ที่เกิดจากการระบาด ของ โรคปากและเท้าเปื่อย

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาวชนุฏพร สีจันทร์เคน)

ตำแหน่ง นายสัตวแพทย์ชำนาญการ

ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ………………………………….………… ลงชื่อ……………………………….…………..

(นางสาวชนุฏพร สีจันทร์เคน) (นายศุภชาติ โอภาสวัชรานนท์)

ตำแหน่ง นายสัตวแพทย์ชำนาญการ ตำแหน่ง นายสัตวแพทย์ชำนาญการ

ผู้เสนอผลงาน ผู้ร่วมดำเนินการ

.………../……………….. /…………….. …………../………………….. /……………

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ……………………..……………………..……..

(นายไพศาล พัฒนเดชกุล) (นายยุทธนา ชัยศักดานุกูล)

ตำแหน่ง หัวหน้าด่านกักกันสัตว์อุบลราชธานี ตำแหน่ง ผู้อำนวยการกองสารวัตรและกักกัน

……………./……………………/………….. ………..…/…………..………../………....

(ผู้บังคับบัญชาที่ควบคุมดูแลการดำเนินการ)

**หมายเหตุ** หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

# **ผลงานที่จะขอรับการประเมินเพื่อขอรับเงินประจำตำแหน่ง**

**เรื่องที่ 2**

1. **ชื่อผลงาน**

คู่มือการตรวจรับรองสถานกักกันสัตว์และที่พักซากสัตว์ เพื่อการนำเข้า และส่งออก สำหรับเจ้าหน้าที่ กรมปศุสัตว์

(Manual of Procedures for the Certification of Quarantine Facilities for Animals and Animal Products Import - Export Purposes for Department of Livestock Development Officers)

**ปีที่ดำเนินการ** 2563 - 2564

**2. ความสำคัญและที่มาของปัญหาที่ทำการศึกษา** ประเทศไทยมีการนำเข้า และส่งออกสินค้าปศุสัตว์กับต่างประเทศอย่างต่อเนื่อง ไม่ว่าจะเป็น สัตว์มีชีวิต ซากสัตว์และผลิตภัณฑ์จากสัตว์ ด้วยจุดประสงค์ต่าง ๆ กัน ทั้งเพื่อการบริโภค ทำพันธุ์ จำหน่าย หรือเพื่อจุดประสงค์อื่น ๆ แต่ถึงแม้ว่าในการนำเข้าสินค้าปศุสัตว์นั้น จะต้องผ่านข้อกำหนด ของประเทศไทย และ มาจากประเทศที่ปลอดโรคระบาดสัตว์โดยการรับรองขององค์การโรคระบาดสัตว์ระหว่างประเทศ (World Organization for Animal Health หรือ Office International des Epizooties; OIE) เช่น โรคปากและเท้าเปื่อย(Foot and Mouth Disease; FMD) โรคไข้สมองอักเสบ (Bovine Spongiform Encephalopathy; BSE) และโรครินเดอร์เปสต์ (Rinderpest) เป็นต้น อีกทั้งต้องมาจาก แหล่งผลิตที่กรมปศุสัตว์รับรอง มีเอกสารรับรองสุขภาพสัตว์โดยเจ้าหน้าที่ภาครัฐผู้มีอำนาจจากประเทศต้นทาง (Health Certification) แล้วก็ตาม ก็ยังจำเป็นต้องมีสถานกักกันสัตว์ หรือสถานที่พักซากสัตว์สำหรับ สินค้าปศุสัตว์ที่นำเข้ามา เพื่อดูอาการของโรคระบาดสัตว์ที่อาจแฝงเข้ามาโดยคาดไม่ถึง เป็นการป้องกัน ไม่ให้เกิดโรคระบาดสัตว์ใหม่ขึ้นในประเทศ ดังนั้น สถานกักกันสัตว์และที่พักซากสัตว์เพื่อการนำเข้ามา จึงมีความสำคัญในการป้องกันโรคระบาดสัตว์ที่อาจมาจากการนำเข้าสินค้าปศุสัตว์ โดยจะต้องได้มาตรฐานและเหมาะสม สามารถป้องกัน ควบคุมโรคระบาดสัตว์หากเกิดโรคขึ้นได้ และจะต้องคำนึงถึงสวัสดิภาพสัตว์ให้มีความเป็นอยู่ที่เหมาะสมด้วย หรือในกรณีที่มีการส่งออกสินค้าปศุสัตว์ ก็จะต้องมีสถานกักกันสัตว์และ สถานที่พักซากสัตว์เพื่อการส่งออกด้วยเช่นกัน เพื่อเป็นการควบคุมสินค้าปศุสัตว์ให้มีคุณภาพและเป็นไปตามข้อกำหนดของประเทศปลายทาง ฉะนั้น เจ้าหน้าที่ที่ทำการตรวจรับรองจะต้องมีความรู้เกี่ยวกับเกณฑ์ หรือมาตรฐานของสถานกักกันสัตว์ และที่พักซากสัตว์เพื่อการนำเข้า ส่งออกเป็นอย่างดี การจัดทำคู่มือนี้จึงมีจุดประสงค์ให้เจ้าหน้าที่ที่มีหน้าที่ในการตรวจรับรองสามารถนำไปใช้ในการปฏิบัติงานได้สะดวกขึ้น และเป็นการทบทวนระเบียบการตรวจรับรองสถานกักกันสัตว์และที่พักซากสัตว์ตามกฎหมาย ว่าด้วยโรคระบาดสัตว์ พ.ศ. 2555 ที่ใช้อยู่ในปัจจุบัน จะได้ทราบถึงข้อบกพร่อง ซึ่งจะได้นำไปใช้ปรับปรุงระเบียบหรือข้อกำหนดต่าง ๆ ให้มีมาตรฐาน เหมาะสมกับสถานการณ์ปัจจุบันยิ่งขึ้น

**3. วัตถุประสงค์ในการศึกษา**

3.1 ใช้เป็นคู่มือในการปฏิบัติงานของเจ้าหน้าที่ด่านกักกันสัตว์เกี่ยวกับการตรวจรับรองสถานกักกันสัตว์และที่พักซากสัตว์เพื่อการนำเข้าในราชอาณาจักร และส่งออกนอกราชอาณาจักร

3.2 ใช้เป็นแนวทางในการปรับปรุงระเบียบการตรวจรับรองสถานกักกันสัตว์ และที่พักซากสัตว์ เพื่อการนำเข้าในราชอาณาจักร และส่งออกนอกราชอาณาจักร

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

องค์การโรคระบาดสัตว์ระหว่างประเทศได้มีข้อแนะนำเกี่ยวกับความปลอดภัยด้านโรคระบาดสัตว์ สำหรับการค้าขายสัตว์มีชีวิต และผลิตภัณฑ์จากสัตว์ระหว่างประเทศ (OIE,2019) โดยได้ระบุถึงโรคระบาดของชนิดสัตว์ต่าง การผ่านขั้นตอน กรรมวิธี หรือวิธีการต่าง ๆ เพื่อที่สัตว์หรือผลิตภัณฑ์จากสัตว์นั้น จะมีความปลอดโรค ก่อนที่จะมีการขนส่งกันระหว่างประเทศ แต่ถึงแม้ว่าประเทศไทยจะอนุญาต ให้มีการนำเข้าสัตว์ และผลิตภัณฑ์สัตว์ จากประเทศที่ปลอดโรคระบาดสัตว์ ซึ่งรับรองโดย OIE (OIE,2020)ก็ตาม ในการนำเข้าสัตว์มีชีวิต หรือผลิตภัณฑ์จากสัตว์นั้น เมื่อถูกนำเข้ามาในประเทศไทยแล้ว ก็ยังจะต้อง มีการกักโรคเพื่อให้แน่ใจว่าปลอดโรคระบาดสัตว์ที่อาจแฝงมา โดยสัตวแพทย์ประจำด่านกักกันสัตว์ท่าเข้า จะออกใบบันทึกสั่งกักสัตว์หรือซากสัตว์ ไปยังสถานกักกันสัตว์ หรือสถานที่พักซากสัตว์เพื่อการนำเข้า ที่กรมปศุสัตว์รับรอง (กองสารวัตรและกักกัน,2563) ส่วนการส่งออกก็จะต้องมีการกักก่อนที่จะส่งออก เพื่อควบคุมคุณภาพและความปลอดโรคระบาดสัตว์ ซึ่งสถานกักกันสัตว์หรือสถานที่พักซากสัตว์เพื่อการนำเข้าที่กรมปศุสัตว์รับรองนี้ ต้องเป็นไปตามข้อกำหนดในระเบียบกรมปศุสัตว์ ว่าด้วยการตรวจรับรอง สถานกักกันสัตว์และที่พักซากสัตว์ตามกฎหมายว่าด้วยโรคระบาดสัตว์ พ.ศ. 2555 (สำนักเลขาธิการคณะรัฐมนตรี,2555)

ปัจจุบัน กฎหมายว่าด้วยโรคระบาดสัตว์ได้มีการประกาศใช้ฉบับใหม่ในปี พ.ศ. 2558 แต่ยัง ไม่มีระเบียบใหม่เกี่ยวกับการตรวจรับรองสถานกักกันสัตว์และที่พักซากสัตว์ ดังนั้น การจัดทำคู่มือของระเบียบ ที่ใช้อยู่ในปัจจุบัน จะช่วยให้การปฏิบัติงานสะดวก และมีความเข้าใจง่ายขึ้น ทำให้สถานกักกันสัตว์ และที่พักซากสัตว์ได้มาตรฐานตามที่กำหนดไว้ ได้ทราบข้อจำกัดที่อาจไม่เหมาะสม หรือไม่สอดคล้องกับสถานการณ์ปัจจุบัน ซึ่งจะสามารถนำไปเป็นแนวทางในการปรับปรุงระเบียบให้มีความสอดคล้องกับกฎหมาย หรือระเบียบในปัจจุบันมากขึ้น

**5. วิธีการหรือขั้นตอนการศึกษา**

5.1 รวบรวม ศึกษากฎหมาย และระเบียบที่เกี่ยวข้องกับการตรวจรับรองสถานกักกันสัตว์ และที่พักซากสัตว์เพื่อการนำเข้าในราชอาณาจักร และส่งออกนอกราชอาณาจักร ตามระเบียบกรมปศุสัตว์ ว่าด้วยการตรวจรับรองสถานกักกันสัตว์และที่พักซากสัตว์ตามกฎหมายว่าด้วยโรคระบาดสัตว์ พ.ศ. 2555

5.2 ปรึกษา สอบถาม ผู้เชี่ยวชาญและเจ้าหน้าที่ผู้ปฏิบัติงานที่เกี่ยวข้องกับการตรวจรับรองสถานกักกันสัตว์และที่พักซากสัตว์เพื่อการนำเข้าในราชอาณาจักร และส่งออกนอกราชอาณาจักร

5.3 จัดทำคู่มือการตรวจรับรองสถานกักกันสัตว์และที่พักซากสัตว์ตามระเบียบกรมปศุสัตว์ ว่าด้วย การตรวจรับรองสถานกักกันสัตว์และที่พักซากสัตว์ตามกฎหมายว่าด้วยโรคระบาดสัตว์ พ.ศ. 2555 สำหรับเจ้าหน้าที่กรมปศุสัตว์

**6. ผู้ร่วมดำเนินการ ชื่อ นามสกุล สัดส่วน ผลงาน**

(1) นายศุภชาติ โอภาสวัชรานนท์ สัดส่วนผลงาน ๘๐% (2) นางสาวชนุฏพร สีจันทร์เคน สัดส่วนผลงาน 2๐%

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

สัดส่วนผลงาน 20 % ประกอบด้วย

7.1 วางเค้าโครงของคู่มือ 5 %

7.2 รวบรวมข้อมูลจากเอกสารกฎหมาย 5 %

7.3 รวบรวมข้อมูลจากแนวทางการปฏิบัติงานของเจ้าหน้าที่ 5 %

7.4 จัดทำเอกสารคู่มือ 5 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

เจ้าหน้าที่กรมปศุสัตว์ที่มีหน้าที่ตรวจรับรองสถานกักกันสัตว์และที่พักซากสัตว์เพื่อการนำเข้า ในราชอาณาจักร และส่งออกนอกราชอาณาจักร สามารถนำคู่มือไปใช้ในการปฏิบัติงาน ทำให้สถานกักกันสัตว์และที่พักซากสัตว์เพื่อการนำเข้าในราชอาณาจักร และส่งออกนอกราชอาณาจักร ได้มาตรฐานเป็นไป ตามระเบียบกรมปศุสัตว์ ว่าด้วยการตรวจรับรองสถานกักกันสัตว์และที่พักซากสัตว์ตามกฎหมายว่าด้วยโรคระบาดสัตว์ พ.ศ. 2555

**9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

ผลงานอยู่ระหว่างการศึกษา

**10. ความยุ่งยากในการดำเนินการ/ปัญหา/อุปสรรค**

ระเบียบกรมปศุสัตว์ ว่าด้วยการตรวจรับรองสถานกักกันสัตว์และที่พักซากสัตว์ตามกฎหมาย ว่าด้วยโรคระบาดสัตว์ พ.ศ. 2555 มีการประกาศใช้ถึง 3 ฉบับ จึงอาจมีความสับสนในข้อกำหนดต่าง ๆ ที่ มีการเปลี่ยนแปลงในแต่ละฉบับ และการรวบรวมข้อมูลจากเจ้าหน้าที่ผู้ปฏิบัติงานอาจต้องใช้ข้อมูล จากเจ้าหน้าที่ในหลายพื้นที่เพื่อให้ได้ข้อมูลที่เป็นประโยชน์ในการจัดทำขั้นตอนการปฏิบัติงานที่เหมาะสมและเป็นไปตามระเบียบ ข้อกำหนดต่าง ๆ

**11. การนำไปใช้ประโยชน์ หรือคาดว่าจะนำไปใช้ประโยชน์**

เจ้าหน้าที่กรมปศุสัตว์ที่มีหน้าที่ตรวจรับรองสถานกักกันสัตว์และที่พักซากสัตว์เพื่อการนำเข้าในราชอาณาจักร และส่งออกนอกราชอาณาจักร สามารถนำคู่มือไปใช้ในการปฏิบัติงาน และอาจนำข้อสังเกตุหรือข้อบกพร่องที่อาจพบในการศึกษาไปใช้ปรับปรุงระเบียบ หรือข้อกำหนดต่าง ๆ ให้มีมาตรฐาน เหมาะสมกับสถานการณ์ปัจจุบันยิ่งขึ้น

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาวชนุฏพร สีจันทร์เคน)

ตำแหน่ง นายสัตวแพทย์ชำนาญการ

ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ………………………………….………… ลงชื่อ……………………………….…………..

(นางสาวชนุฏพร สีจันทร์เคน) (นายศุภชาติ โอภาสวัชรานนท์)

ตำแหน่ง นายสัตวแพทย์ชำนาญการ ตำแหน่ง นายสัตวแพทย์ชำนาญการ

ผู้เสนอผลงาน ผู้ร่วมดำเนินการ

.………../……………….. /…………….. …………../………………….. /……………

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ………………………………………….………..

(นายไพศาล พัฒนเดชกุล) (นายยุทธนา ชัยศักดานุกูล)

ตำแหน่ง หัวหน้าด่านกักกันสัตว์อุบลราชธานี ตำแหน่ง ผู้อำนวยการกองสารวัตรและกักกัน .

……………./……………………/………….. …………/…………………../………....

(ผู้บังคับบัญชาที่ควบคุมดูแลการดำเนินการ)

**หมายเหตุ** หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

**ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** นางสาวชนุฏพร สีจันทร์เคน

เพื่อประกอบการขอรับเงินประจำตำแหน่ง นายสัตวแพทย์ชำนาญการ ตำแหน่งเลขที่ ๔๘๕๔

**สังกัด/กอง** ด่านกักกันสัตว์อุบลราชธานี กลุ่มควบคุม เคลื่อนย้ายและกักกัน สำนักควบคุม ป้องกันและบำบัดโรคสัตว์

**เรื่อง** การวิเคราะห์เครือข่ายทางสังคมการเคลื่อนย้ายโค และกระบือ ของจังหวัดอุบลราชธานี

**หลักการและเหตุผล**

การเคลื่อนย้ายโค กระบือ มีชีวิต เป็นปัจจัยเสี่ยงหนึ่งที่อาจทำให้เกิดการระบาดของโรคปากและ เท้าเปื่อยในประเทศไทย ซึ่งการวางมาตรการควบคุมโรคที่มีประสิทธิภาพจำเป็นต้องเข้าใจและทราบ ถึงรูปแบบการเคลื่อนย้าย ทั้งนี้ค่าคุณลักษณะเครือข่ายที่ได้จากการวิเคราะห์เครือข่ายทางสังคมจะเป็นข้อมูล ที่สามารถนำมาใช้ประกอบการวางแผนควบคุมโรคและการเฝ้าระวังโรคได้ ซึ่งการศึกษาครั้งนี้มีวัตถุประสงค์เพื่อทราบถึงคุณลักษณะของเครือข่ายการเคลื่อนย้าย โค กระบือ และนำไปเป็นข้อมูลพื้นฐานเพื่อใช้ ในการศึกษาทางระบาดวิทยาและนำไปปรับใช้ในการวางมาตรการในการเฝ้าระวังและควบคุมโรค

การวิเคราะห์เครือข่ายทางสังคม (Social Network Analysis หรือ SNA) เป็นการศึกษาเกี่ยวกับความสัมพันธ์หรือความเชื่อมโยงต่าง ๆ (linkage) ของผู้ถูกกระทำ (Actor) ไม่ว่าจะเป็น บุคคล องค์กร สิ่งของ

ฯลฯ ตามนิยามหรือขอบเขตของการศึกษา ทั้งนี้การศึกษาเครือข่ายทางสังคมมีการศึกษา และประยุกต์ใช้อย่างแพร่หลายในสาขาวิชา เช่น สังคมศาสตร์ รัฐศาสตร์ เศรษฐศาสตร์และธุรกิจ สื่อสารมวลชนและ ด้านสาธารณสุข เป็นต้น นอกจากสาขาวิชาดังที่กล่าวมาแล้วนั้นยังมีการนำมาประยุกต์ใช้ในทางวิทยาศาสตร์และระบาดวิทยา โดยเฉพาะในทางสาขาวิชาสัตวแพทยศาสตร์ได้มีการนำการวิเคราะห์เครือข่ายทางสังคม มาใช้ในทางระบาดวิทยา เช่น การศึกษาความเสี่ยงของการแพร่กระจายโรคจากการสัมผัสระหว่างตัวสัตว์ หรือฝูงสัตว์ การสัมผัสกับปัจจัยเสี่ยงอื่น ๆ ซึ่งผลที่ให้จากการวิเคราะห์จะสามารถนำมาใช้ประกอบการตัดสินใจในการวางแผนควบคุม ป้องกันและกำจัดโรคระบาดสัตว์ สำหรับการศึกษาเครือข่ายทางสังคม ของการเคลื่อนย้ายโค และกระบือเข้า-ออกจังหวัดอุบลราชธานีนั้น มีวัตถุประสงค์เพื่อให้ทราบลักษณะรูปแบบ ของเครือข่ายการเคลื่อนย้ายเพื่อนำไปเป็นพื้นฐานในการวางมาตรการในการเฝ้าระวังและควบคุมโรคระบาด ที่สำคัญต่อไป

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

1. การรวบรวมข้อมูลให้เป็นระบบ มีความถูกต้อง และสามารถนำมาใช้วิเคราะห์ข้อมูลได้จริง

การศึกษาโดยใช้ข้อมูลจากฐานข้อมูลการออกใบอนุญาตเคลื่อนย้ายสัตว์เข้า-ออกจังหวัดอุบลราชธานีผ่านระบบอิเล็กทรอนิกส์ (e-movement) ของกรมปศุสัตว์ ในปี 2559-2563 ซึ่งเป็นข้อมูลที่มีรายละเอียดต้นทางปลายทาง ชนิดสัตว์และวัตถุประสงค์การเคลื่อนย้าย การศึกษานี้กำหนดหน่วยการศึกษา (unit of interest) เป็นพื้นที่อำเภอต้นทางและปลายทางและกำหนดให้การเคลื่อนย้ายสัตว์ตามใบอนุญาต จากฐานข้อมูล e-movementเป็นเส้นความสัมพันธ์ (tie) ซึ่งการสืบค้นข้อมูลจากฐานข้อมูล โดยกำหนด ชนิดสัตว์เป็นย้ายโค และกระบือ และพื้นที่ต้นทางและปลายทาง เป็นจังหวัดอุบลราชธานี

2. การวิเคราะห์ข้อมูลโดยใช้หลักการทางสถิติ

การวิเคราะห์ข้อมูลเครือข่ายทางสังคมโดยใช้วิธีทางสถิติ โดยใช้ข้อมูลในพื้นที่จังหวัดอุบลราชธานี พร้อมทั้งพิจารณาโครงร่างการเชื่อมต่อของเครือข่าย (network topology)ที่ถูกรวบรวมไว้อย่างเป็นระบบและถูกต้อง มีคุณภาพ จะถูกนำมาวิเคราะห์โดยใช้หลักการทางสถิติ เช่น ความชุกของการเกิดโรค อุบัติการณ์ของการเกิดโรค แนวโน้มของการเกิดโรค ปัจจัยเสี่ยงหรือปัจจัยป้องกันที่มีความสัมพันธ์กับการเกิดโรค ซึ่งสามารถนำไปปรับใช้ในการวางแผนงานในการควบคุมป้องกันโรคในอนาคตได้

**ผลที่คาดว่าจะได้รับ**

1) ทราบภาพรวมของเครือข่ายทางสังคมของการเคลื่อนย้ายโค และกระบือของจังหวัดอุบลราชธานี

๒) นำผลที่ใด้จากการวิเคราะห์มาใช้ประกอบการตัดสินใจในการวางแผนควบคุม ป้องกันและกำจัดโรคระบาดสัตว์

๓) ลดการแพร่กระจายการเกิดโรคระบาดในสัตว์ที่สำคัญในพื้นที่จังหวัดอุบลราชธานีได้

**ตัวชี้วัดความสำเร็จ**

การเกิดโรคระบาดในสัตว์ที่สำคัญในพื้นที่จังหวัดอุบลราชธานีลดลง และสามารถควบคุมการเกิดการระบาดของโรคได้อย่างมีประสิทธิภาพ

ลงชื่อ……………………………….

(นางสาวชนุฏพร สีจันทร์เคน)

ตำแหน่ง นายสัตวแพทย์ชำนาญการ

ผู้เสนอแนวคิด

…...…../……...……./……...

**การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นางสาวชนุฏพร สีจันทร์เคน

ตำแหน่ง นายสัตวแพทย์ชำนาญการ ตำแหน่งเลขที่ ๔๘๕๔

ขอประเมินเพื่อขอรับเงินประจำตำแหน่ง ตำแหน่งเลขที่ ๔๘๕๔

ส่วน/กลุ่ม/ฝ่าย ด่านกักกันสัตว์อุบลราชธานี กองสารวัตรและกักกัน กลุ่มควบคุม เคลื่อนย้ายและกักกัน

กอง/สำนัก/จังหวัด สำนักควบคุม ป้องกันและบำบัดโรคสัตว์

ผลการพิจารณา (**คะแนนเต็ม 100 คะแนน)**

1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ …………..……….…คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ …………..……….…คะแนน

**รวม** ……………..……..…คะแนน

ลงชื่อ……………………………………………..

(นายยุทธนา ชัยศักดานุกูล)

ผู้อำนวยการกองสารวัตรและกักกัน วันที่……….……………….…………………….

**หมายเหตุ** กรุณาให้ผู้บังคับบัญชาให้คะแนนโดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน